Ispaniya poytaxti – Madrid ko‘chalariga minglab odamlar an’anaviy buqa janglari, jumladan korridani taqiqlash talabi bilan chiqdilar. Namoyish ishtirokchilari qo‘llarida "Korrida – shafqatsizlik maktabi", "Korrida – milliy isnod" degan yozuvli plakatlar bo‘lgan. Iyunda Kastiliya va Leon hukumatlari buqalarni festivallarda o‘ldirishni taqiqlab qo‘ygandi. Biroq shunga qaramay Ispaniyada har yili 2 mingga yaqin shunday janglar uyushtiriladi.    Jamoatchilik fikrini bilish shuni ko‘rsatmoqdaki, korridaning jamiyat tomonidan qo‘llab-quvvatlanishi avvalgidan kamaygan, biroq Pamplona San-Fermindagi tadbirlar avvalgidek ko‘plab tomoshabinlarni yig‘moqda.